Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 618

(3) A Magyar Köztársaság a jogegyenlõség meg valósulását az esélyegyenlõtlenségek kiküszöbölését célzó intézkedésekkel is segíti.” Az Alkotmány 66. § (1) bekezdése ugyanakkor nevesíti, hogy a Magyar Köztársaság biztosítja a férfiak és a nõk egyenjogúságát minden polgári és politikai, valamint gazdasági, szociális és kulturális jog tekintetében. Az Alkotmány 70/E. §-a a szociális jogokat minden egyes állampolgár számára – az ellátáshoz jutás jogi értelemben vett egyenlõ esélyeinek megteremtésével – biztosítja. A magyar jog ugyancsak kifejezett követelményeket támaszt a munka területén, hiszen közvetett módon is tiltja az egyenlõ munkáért egyenlõ bér elvének megsértését. Az Alkotmány 70/B. § (2) bekezdése szerint: „Az egyenlõ munkáért mindenkinek, bármilyen megkülönböztetés nélkül, egyenlõ bérhez van joga”. A hazai jogszabályok közül szintén alapvetõ fontosságú a 1982. évi 10. törvényerejû rendelet a nõkkel szembeni megkülönböztetés minden formájának felszámolásáról. Az Egyezmény a nõk alapvetõ emberi jogaival foglalkozik. Tiltja a nõkkel szemben megnyilvánuló diszkriminációt az élet valamennyi területén. Az Egyezmény alapján a részes országok periodikusan ország-jelentést nyújtanak be a CEDAW Bizottsághoz. Magyarország 2006 tavaszán nyújtotta be hatodik ország-jelentését, melynek tárgyalására

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes